राज्य में 48.2 लाख हेक्टेयर क्षेत्र में खरीफ की बुआई की जाएगी जो पिछले साल की तुलना में थोड़ा ज्यादा है। हालांकि धन के रकबे में थोड़ी कमी आई है और 36.7 लाख हेक्टेयर में इसकी बुआई की जाएगी लेकिन इसके उत्पादन का लक्ष्य पिछले साल की तुलना में 42 फीसदी अधिक रहने का लक्ष्य रखा गया है। छत्तीसगढ़ में खरीफ सत्र 2018-19 में 95.4 लाख टन धान की पैदावार हो सकती है, जो देश में कुल चावल उत्पादन के 11.3 करोड़ टन के लक्ष्य का 8.5 फीसदी है। छत्तीसगढ़ को देश का धान का कटोरा भी कहा जाता है और केंद्रीय पूल में चावल का योगदान देने वाले पांच प्रमुख राज्यों में यह शुमार है। पिछले साल सूखा पडऩे के बावजूद राज्य ने 32 लाख टन चालव का योगदान केंद्रीय पूल में दिया था।